Εν έτει 2024, κάποια πρότυπα βιογραφικών θεωρούνται παρωχημένα, π.χ., αυτά που σας καθοδηγούν υποχρεωτικά να συμπληρώσετε μη απαραίτητες προσωπικές πληροφορίες, όπως φύλο ή οικογενειακή κατάσταση, ή δεν έχουν πρόβλεψη για προαιρετική συμπερίληψη φωτογραφίας σας. Τα σύγχρονα πρότυπα βιογραφικών, δωρεάν ή επί πληρωμή, μπορεί να είναι μονόστηλα ή δίστηλα, να έχουν λιγότερες ή περισσότερες σχεδιαστικές λεπτομέρειες, να σπάνε το λευκό με περισσότερο ή λιγότερο χρώμα. Το καλύτερο πρότυπο βιογραφικού για το 2024 είναι αυτό που ανταποκρίνεται πιο αποτελεσματικά στις ανάγκες σας, διαθέτοντας τη δομή που σας εξυπηρετεί και αποπνέοντας επαγγελματισμό.